
Okresný súd Bardejov 8C/98/2024 6124366239 14. 10. 2025 JUDr. Mária Tvrdíková ECLI:SK:OSBJ:2025:6124366239.5
Uznesenie Okresný súd Bardejov, sudca JUDr. Mária Tvrdíková, v spore žalobcu A. B., nar. X.X.XXXX, bytom XXX XX C. XXX, zastúpený advokátom JUDr. Adriánom Cupákom, Dr. Goldbergera 249/1, 089 01 Svidník, proti žalovanej D. E., nar. XX.X.XXXX, bytom XXX XX C. XX, zastúpená advokátom JUDr. Mgr. Drahoslavom Magdziakom, so sídlom Dlhý rad 16, 085 01 Bardejov, o zaplatenie 4 808,05 Eur, takto rozhodol: S c h v a ľ u j e zmier v tomto znení: I. Žalovaná sa z a v ä z u j e zaplatiť žalobcovi sumu 2.500,- Eur a to v splátkach vo výške 100,- Eur mesačne splatných vždy do 15. dňa v príslušnom kalendárnom mesiaci počnúc mesiacom nasledujúcim po právoplatnosti tohto uznesenia s tým, že omeškaním čo i len jednej splátky sa stáva splatným celý dlh. II. Žalobcovi sa v r a c i a súdny poplatok v sume 72,- Eur, zaplatený na účet Slovenskej pošty a.s. a to prostredníctvom Slovenskej pošty, a.s. – prevádzkovateľa systému, so sídlom Partizánska cesta 9, 975 99 Banská Bystrica, IČO: 36 631 124, v lehote do 30 dní od doručenia odpisu právoplatného uznesenia prevádzkovateľovi systému. III. Žiaden z účastníkov n e m á
právo na náhradu trov konania. odôvodnenie:
Odôvodnenie 1. Žalobca sa podanou žalobou proti žalovanej domáhal zaplatenia sumy 4.808,05 Eur s prísl. 2 Na pojednávaní konanom dňa 14.10.2025 účastníci zhodne navrhli vo veci uzavrieť zmier. 3. Podľa § 148 ods. 1 a 2 Civilného sporového poriadku (ďalej len „CSP“), žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. -28C/98/2024 4... Nakoľko obsah zmieru, ktorý uzavreli účastníci konania bol v súlade s ustanoveniami Občianskeho zákonníka, súd zmier medzi účastníkmi konania schválil v zmysle § 148 ods. 2 CSP. Zároveň sa účastníci konania dohodli, že každý z nich si bude znášať trovy konania sám. 5. Podľa § 11 ods. 7 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, ak konanie skončia účastníci schválením súdneho zmieru do začiatku
pojednávania vo veci samej, vráti sa im 90% zo všetkých zaplatených poplatkov. Ak konanie skončia účastníci schválením súdneho zmieru po začatí pojednávania vo veci samej, vráti sa im 50% zo všetkých zaplatených poplatkov. Ak účastníci vyriešili časť sporu súdnym zmierom v zmierovacom konaní, vráti sa im 30% zo zaplateného poplatku v konaní podľa tretej časti Občianskeho súdneho poriadku. Pri nezaplatených poplatkoch v rovnakom rozsahu súd poplatok nevyberie a uznesenie o uloženej povinnosti zaplatiť poplatok v uvedenom rozsahu zruší. Ustanovenia odsekov 3 a 4 sa nepoužijú. 6. Účastníci konania skončili konanie schválením súdneho zmieru po začatí pojednávania vo veci samej, preto sa žalobcovi v zmysle ustanovenia § 11 ods. 7 vyššie citovaného zákona má vrátiť 50 % zo všetkých zaplatených poplatkov. Žalobcaa pri podaní žaloby zaplatil poplatok vo výške 66,- Eur a preto v zmysle citovaného ustanovenia mu bol vrátený súdny poplatok vo výške 33,- Eur. Poučenie: P o u č e n i e:
Proti tomuto uzneseniu odvolanie nie je prípustné (§ 355 ods. 2 CSP a § 357 CSP).
Vo Svidníku dňa 14.10.2025 JUDr. Mária Tvrdíková sudca

